ועדת הכלכלה, כנסת 17, פרוטוקול מספר 14, 2006-05-29 15:30

משה כחלון: צהרים טובים, אני מתכבד לפתוח את ישיבת ועדת הכלכלה בנושא סעיף 36 בחוק הרשות השנייה לטלוויזיה ורדיו, במסגרת חוק ההסדרים.

משה כחלון: הבוקר הסיכום היה שהצדדים ביקשו להתדיין ולנסות להסתדר ביניהם על נוסחים מוסכמים.

משה כחלון: אני מבקש מנציגי האוצר או הרשות השנייה להציג את הדברים.

ערן ניצן: בהתאם לבקשת היושב ראש, ישנו נוסח שהועבר ליועצת המשפטית של הוועדה.

ערן ניצן: אבקש לקרוא אותו.

אתי בנדלר: בהחלט.

אתי בנדלר: קודם כל, אני רוצה לומר שסעיף 36 כולל התייחסות לשני סעיפים.

אתי בנדלר: האחת - לסעיף 99, המדבר על העברת דמי הזיכיון או דמי הרישיון החד-פעמיים לאוצר המדינה.

אתי בנדלר: האם יש בסעיף הזה איזשהו שינוי או הסכמה?

ערן ניצן: ישנה הסכמה לנוסח הקיים.

אתי בנדלר: אני מבינה שהסעיף הזה, שהייתה אפשרות שהוא זה שיפוצל, לא יפוצל.

אתי בנדלר: אז רק תצטרכו לקרוא אותו ולאשר אותו, ואחר כך אני מציעה לעבור לפסקה (2).

חנא סוייד: האם מדובר כאן על סעיף (1)?

משה כחלון: כן.

נורית דאבוש: יש רק הערה אחת שלנו כרשות השנייה, שתינתן פה הצהרה שאנחנו מבקשים לבנות איזשהו מנגנון, שחלק מהכספים האלה יועברו לטובת היצירה בכלל והיצירה בפריפריה בפרט.

ערן ניצן: משרד האוצר, יחד עם הרשות השנייה ועם משרד התקשורת, יגבש דרכים לעידוד היצירה הישראלית.

משה כחלון: אני חושב שגם חבר הכנסת חנא סוויד מעוניין בנוסח הזה.

משה כחלון: מצטרפים לזה גם חברת תירוש וחבר הכנסת אילטוב וגם אני כמובן.

משה כחלון: אנחנו מבקשים ליצור מנגנון, על מנת להעביר כסף לטובת יצירה, אפשר גם בעיר, אבל בפריפריה זה יותר חשוב.

משה כחלון: אני שמח להוסיף לרשימה גם את חבר הכנסת זיו.

משה כחלון: אני נקרא את זה.

אתי בנדלר: בפסקה (2) בסעיף 100, אחרי סעיף קטן (ג) יבוא סעיף קטן (ד) החדש, במקום הנוסח שהוצע ברשומות.

אתי בנדלר: האם אתה רוצה להציע את הנוסח?

ערן ניצן: "הרשות תעביר לשר האוצר את הנתונים הדרושים לצורך חישוב סכומי התמלוגים המועברים מהרשות לאוצר המדינה לפי סעיף זה".

אתי בנדלר: האם סעיף (ה) נשאר כפי שהוא?

אתי בנדלר: אני מניחה שכן, כי אם שר האוצר דורש נתונים, הוא בוודאי לא משאיר אותם במגירתו, אלא מעביר אותם למי שצריך לצורך עיבוד אותם נתונים, ולכן סעיף קטן (ה) בוודאי חיוני.

אתי בנדלר: להזכירכם, סעיף קטן (ה) אומר ש"מי שהגיע אליו מידע לפי סעיף קטן (ד), לא ימסור אותו לאחר ולא יעשה בו שימוש אלא לצורך פיקוח כאמור באותו סעיף קטן".

קריאה: המילה "פיקוח" היא בעייתית.

אתי בנדלר: המילה "פיקוח" מיותרת.

אתי בנדלר: אנחנו נצטרך להתאים את זה לנוסח של סעיף קטן (ד).

אתי בנדלר: "או לשם ביצוע הוראות לפי כל דין או לפי צו של בית משפט".

קריאה: למעט המילה "פיקוח" שהיא לא מתאימה.

אתי בנדלר: למעט המילה "פיקוח", כי אנחנו צריכים להתאים את זה לנוסח של סעיף קטן (ד) החדש.

אבשלום וילן: יש לי הסתייגות.

אבשלום וילן: בשם קבוצת מרצ, אני רוצה להציע שהסעיף כולו יימחק, ובמקומו יירשם "תתאפשר קליטת ערוצי הטלוויזיה הציבורית ללא תשלום נוסף לחברות המסחריות, מעבר לעלות אספקת השידורים".

אתי בנדלר: חבר הכנסת וילן, אני רוצה להזכיר לך שאנחנו מדברים על חוק הרשות השנייה.

אתי בנדלר: חוק הרשות השנייה דן לא רק בערוצי טלוויזיה, לצורך העניין ערוצי טלוויזיה 2 ו-10 שלא משלמים עבורם דמי מנוי, אלא המקור למימונם הוא תשדירי פרסומת.

אתי בנדלר: לכן הציבור לא משלם אף לא אגורה אחת לצורך קליטתם.

משה כחלון: אירע פה בלבול, חבר הכנסת וילן.

אבשלום וילן: לא בדקתי, האחריות עליי.

אבשלום וילן: אני מבקש תיקון.

אבשלום וילן: כבוד היושב ראש, ההסתייגות שלי היא שהסעיף יימחק.

אבשלום וילן: קבוצת מרצ מציעה שגם הסעיפים הבאים עד סעיף 37, 38 ו-39 כולל, יימחקו.

אבשלום וילן: אני מבקש הסתייגויות דיבור.

אתי בנדלר: האם אלה הסתייגויות דיבור בלבד?

אבשלום וילן: לא בלבד, הסעיף יימחק.

אתי בנדלר: כי אין כאן הסעיפים הבאים, אז אני לא יכולה לזכור אם זה מסתדר או לא, או שזה מחולק ל-20 פסקאות, ואז אני נותנת לכם 5,000 הסתייגויות.

אבשלום וילן: זה בסדר.

אבשלום וילן: מה שיותר, יותר טוב.

אבשלום וילן: ..

אתי בנדלר: אתה רוצה להצביע על זה?

אתי בנדלר: אפשר להצביע.

אבשלום וילן: לא, אין צורך.

אתי בנדלר: זה גם בשם קבוצת העבודה?

אבשלום וילן: לא, אנחנו עדיין לא קבוצת העבודה.

לאה ורון: כי זה אותו דבר.

אבשלום וילן: קבוצת מרצ, לא העבודה.

אתי בנדלר: אני לא יודעת מי העתיק ממי.

לאה ורון: אותה טעות שקרתה למרצ קרתה גם לעבודה ולהפך, אז אנחנו לא יודעים איך להתמודד עם זה.

לאה ורון: ..

משה כחלון: אני מבקש להצביע על הנוסח החדש.

משה כחלון: אנחנו קראנו את הנוסח בישיבה הקודמת.

משה כחלון: אני מבקש להצביע עליו בתוספת התיקונים שקראנו עכשיו.

אתי בנדלר: אני רוצה לומר שגם קבוצת בל"ד הגישה הסתייגות למחוק את סעיף 36.

אתי בנדלר: אין כאן הסתייגות מהותית, אז אין בעיה.

אתי בנדלר: נרשמה ההסתייגות.

לאה ורון: מה עושים עם ההסתייגות של קבוצת העבודה?

אתי בנדלר: אני אכתוב בהתאם לתיקון של חבר הכנסת וילן.

לאה ורון: זאת אומרת שהיושב ראש מאפשר להם להסתייג בהתאם להסתייגות של חבר הכנסת וילן.

אתי בנדלר: הסתייגות לדיבור בלבד, רק מחיקת הסעיף.

משה כחלון: אנחנו מצביעים על סעיף 36 פסקה (1) כולה.

משה כחלון: מי בעד?

משה כחלון: מי נגד?

משה כחלון: מי נמנע?

משה כחלון: הצבעה בעד - 5 נגד - 1 סעיף 36(1), בתוספת התיקונים שנקראו, נתקבל.

משה כחלון: חמישה תומכים וחבר כנסת אחד, חבר הכנסת כהן, מתנגד.

אתי בנדלר: אנחנו עוברים לפסקה (2) תיקון סעיפים (ד) ו-(ה) בתיקונים שנקראו בוועדה.

משה כחלון: מי בעד?

משה כחלון: מי נגד?

משה כחלון: מי נמנע?

משה כחלון: הצבעה בעד - 5 נגד - אין נמנע - 1 סעיף 36(2), בתוספת התיקונים שנקראו, נתקבל.

משה כחלון: פסקה (2) עברה בשלמותה עם פסקאות (ד) ו-(ה).

אתי בנדלר: לכן כל סעיף 36 אושר עם השינויים.

משה כחלון: סעיף 36 אושר לפי השינויים שנכתבו כעת.

משה כחלון: תודה רבה, הישיבה נעולה.